**Поступак усвајања и анализе резултата анкета и усвајања превентивних и корективних мера које се односе на резултате анкетирања**

Анализа резултата анкета и предлог превентивних и корективних мера представља интегрални део сваког годишњег извештаја о раду Комисијe за обезбеђење квалитета.

Корективне и превентивне мере везано за анкете обухватају следеће:

Анкета о вредновању наставе по предметима од стране студената, обавља се кроз информациони систем факултета на крају зимског семестра, после завршетка јануарско-фебруарског испитног рока (почетак марта) и на крају летњег семестра, после завршетка јунског испитног рока (средина јула). Добијене податке Рачунарски центар прослеђује надлежној Комисији, која врши обраду и оцењује квалитет појединих предмета у смислу:

а) квалитета држања наставе

б) постојања адекватне литературе

в) усклађености између предавања и испита, и друго.

а) просечна оцена са којом студенти полажу предмет

б) просечан број студената на предмету

в) просечан број излазака на испит до полагања предмета

На овај начин Комисија стиче увид у стање на предмету и о томе извештава декана, који обавља разговор са наставницима и сарадницима. Ако су просечне оцене које се односе на поједине аспекте квалитета предмета испод 2,5 предузимају се превентивне мере: појединачни разговор са наставницима и сарадницима о квалитету њиховог предмета, а ако су просечне оцене ниже од 2,0 предузимају се адекватне корективне мере.

Лоше оцењени предмети се наредне године прате, а у случају поновљених лоших резултата Комисија подноси извештај Наставно-научном Већу, које може усвојити различите мере, као на пример: промену наставника/сарадника на предмету, промену позиције предмета у студијском програму, увођење нових лабораторијских вежби или практичног рада, увођење демонстрационих часова студената-демонстратора итд.

Анкету студената о процени објективности оцењивања дефинисала је и обрађује Комисија за обезбеђење квалитета на Факултету. Анкетом су обухваћене процене објективности и непристрасности при оцењивању предметних наставника. У зависности од резултата анкетирања, Комисија обавештава декана и продекана за наставу, који врше одговарајуће разговоре са наставницима и сарадницима ангажованим на предметима који нису добро оцењени. Такви предмети се прате у наредном периоду, а целокупна слика се ствара на основу укрштања добијених резултата са резултатима других анкета које оцењују стање предмета, ка о и подацима који се могу добити из информационог система.

Анкету студената о квалитету завршених студијских програма, дефинише и обрађује Комисија за обезбеђење квалитета на Факултету. Анкету попуњавају студенти након завршеног студијског програма. На основу резултата анкетирања стиче се утисак о начину полагања и организацији испита у оквиру студијског програма, , условима за рад и слично. У складу са потребама, на поједине резултате анкетирања скреће се пажња декану, али и Наставно-научном већу, где се предлажу и усвајају одговарајуће измене студијских програма, као што су модификације плана и програма, организације предмета и испита, и друго.

Анкету студената о усклађености ЕСПБ са оптерећењем студената, дефинише и обрађује Комисија за обезбеђење квалитета на Факултету. Анкета се спроводи путем информационог система Факултета, а попуњавају је сви студенти, након завршених обавеза на појединим предметима. Врши се процена усклађености ЕСПБ бодова са обимом предмета, али и са уложеним радом студената у праћење наставе и одрађивање предиспитних и испитних обавеза. О резултатима анкете обавештава се и Наставно-научно веће, које спроводи адекватне корективне мере, било да је реч о прерасподели постојећих ЕСПБ или о корекцијама самих курсева које се односе на обим предмета, количину обавеза студената по предметима, начин спровођења наставе, и слично.